jkorsvik/nowiki_second_scrape_merged huggingface dataset:
Jørgen Valentin Sonne

Jørgen Valentin Sonne, også kjent som Jørgen Sonne  (født 24. juni 1801 i Birkerød, død 24. september 1890 i København) var en dansk kunstmaler. Han er særlig kjent for murfrisen som han smykket ut Thorvaldsens Museum med.Sonne hadde opprinnelig planer om å bli yrkesoffiser og kom som ung inn på landkadetakademiet. Etter et års tid forlot han landkadetakademiet og ble elev ved Det Kongelige Danske Kunstakademi. På Akademiet spesialiserte han seg som slagmaler under J.L. Lund og var i tillegg privatelev av Christian David Gebauer. Senere utdannet han seg videre i utlandet hos Peter von Cornelius og Peter von Hess. Sonne reiste til Italia i 1831 og ble der i 10 år før han returnerte til hjemlandet.
I Italia malte han et stort antall folkelivsskildringer. Etter hjemkomsten ble han opptatt av N.L. Høyens nasjonale program og malte skildringer av dansk folkeliv. Hans hovedverk er imidlertid den største dekorative frisen på Thorvaldsen Museums yttervegger som han utførte i årene 1846-48. Ideen til utsmykningen kom fra museets arkitekt M.G. Bindesbøll som også ville at oppdraget skulle gå til Sonne.Både under første slesvigske krig i 1848-51 og andre slesvigske krig i 1864 fikk Sonne tillatelse til å følge de danske styrkene som tegnende observatør og malte flere slagmalerier.
Etter C.W. Eckersbergs død i 1853 søkte han professoratet som ble ledig ved Kunstakademiet, men det gikk til Niels Simonsen.


== Referanser ==


== Litteratur ==
Kasper Monrad: Dansk guldalder. Lyset, landskabet og hverdagslivet, Gyldendal forlag, København 2013, ISBN 978-87-0214-106-1


== Eksterne lenker ==
(en) Jørgen Valentin Sonne – kategori av bilder, video eller lyd på Commons 
(da) Jørgen Valentin Sonne på Kunstindeks Danmark / Weilbachs Kunstnerleksikon
Richard Price

Richard Price er navnet til flere personer:

Richard Price (filosof) (1723–1791) var en britisk filosof
Richard Price (antropolog) (født 1941), etnografisk historiker
Richard H. Price (født 1943), amerikansk teoretisk fysiker
Rick Price (bassist) (født 1944), engelsk bassist
Richard Price (forfatter) (født 1949), forfatter og manusforfatter
Richard Price (poet) (født 1966), britisk poet
Richard J. Price (født 1966), britisk artist
Richard Price (Esalen) (1930–1985), grunnlegger av Esalen Institute
Ungir sjálfstæðismenn

Samband ungra sjálfstæðismanna (SUS), ofte kalt Ungir sjálfstæðismenn, er ungdomsorganisasjonen til det islandske konservative partiet Sjálfstæðisflokkurinn. Organisasjonen er konservativt som moderpartiet, men har også innslag av klassisk liberalisme. Organisasjonen har medlemmer fra 15 til 35 år fordelt på 38 lokallag, hvorav Heimdallur i Reykjavík er det største. Ungir sjálfstæðismenn ble stiftet på Þingvellir den 27. juni 1930, og har i over 50 år gitt ut tidsskriftet STEFNI.
Ungir sjálfstæðismenns formann siden 2017 er Ingvar Smári Birgisson.


== Eksterne lenker ==
Offisielt nettsted
Gráfelli

Gráfelli (856 moh.) er Færøyenes nest høyeste fjell. Det ligger ved Funningur på Eysturoy, like sørøst for Slættaratindur (880 moh.). Juvet mellom Slættaratindur og Gráfelli kalles Bláaberg (640 moh.).


== Referanser ==


== Eksterne lenker ==
Gráfelli Arkivert 21. juni 2011 hos Wayback Machine. på peakware.com
Svarvestolåsen

Svarvestolåsen er en ås i Rømskog i Aurskog-Høland kommune i Viken. Den har en høyde på 329 meter over havet.


== Referanser ==
Ágnes Heller

Ágnes Heller (1929–2019) var en ungarsk filosof.
Heller markerte seg som en av Viktor Orbáns tydeligste kritikere på grunn av Orbáns tendenser til antisemittisme, hvitvasking av Ungarns historie, for overstyring av universitetene og for nedbygging av demokratiet i Ungarn.


== Liv og virke ==


=== Bakgrunn ===
Ágnes Heller vokste opp i en jødisk middelklassefamilie i Budapest. 
I 1944 ble hennes far deportert sammen med 450.000 andre ungarske jøder til konsentrasjonsleiren Auschwitz, der han døde før krigen var slutt. Heller og hennes mor klarte å unnslippe nazisme. Opplevelsene etterlot spor i hennes verker.


=== Fysikk og kjemi ===
Heller begynte sin akademiske karriere ved Eötvös Loránd Tudományegyetem i 1947 med fysikk og kjemi, men en forelesning av den marxistiske filosofen Georg Lukács fikk henne til å endre innstilling til filosofi, og han ble en av hennes inspirasjonskilder.


=== Filosofi ===
Hun studerte under Georg Lukács og begynte som en marxistisk filosof, men endret etter hvert fokus i en mer liberal og sosialdemokratisk retning. Hun var er en av de sentrale personene innen den såkalte Budapest-skolen. Hun jobbet mye med historisk filosofi, moralfilosofi og teorier om modernitet.
Etter oppstanden i 1956 mistet hun stillingen som professor ved universitetet i Budapest på grunn av påstått «anti-statlig virksomhet».Hun fikk flere utmerkelser, blant annet var hun æresdoktor ved universiteter i Melbourne og Buenos Aires. Hun mottok også Sonningprisen i 2006. Heller ble tildelt Wallenbergmedaljen for 2014 ved University of Michigan.Hun ga ut flere bøker, og var Hannah Arendt Professor of Philosophy ved Graduate Faculty ved New School for Social Research i New York.Hun gikk i eksil i Australia i 1977 sammen med ektemannen Ferenc Fehér.Hun døde i en drukningsulykke i Balatonsjøen i 2019, 90 år gammel.


== Referanser ==


== Eksterne lenker ==

(no) Publikasjoner av Ágnes Heller i BIBSYS
(svensk) «Vi skrattar för att överleva» Intervju hos dn.se.
(engelsk) «Intervista ad Agnes Heller: un'etica della personalità» Intervju hos secretum-online.it.
(engelsk) «Post-Marxism and The Ethics of Modernity» Intervju hos radicalphilosophy.com.
Hummersuppe

Hummersuppe er en type suppe der hovedingrediensen er nettopp hummer. Hummersuppe er en tidkrevende rett, men i gjengjeld regnes den som en meget god rett. Det som gir den karakteristiske hummersmaken, er at skallet, hodet, innmat o.l blir kokt lenge sammen diverse grønnsaker i en gryte. Etter dette blir kraften som har kommet ut av skall, hode o.l. silt nøye. Deretter kan man tilsette diverse andre ingredienser, alt avhengig av ønske.
Arkeologiåret 1865

Arkeologiåret 1865 er en oversikt over blant annet utgravninger, fødte og avdøde personer med tilknytning til arkeologi i 1865.


== Publiseringer ==
John Lubbock publiserer Pre-historic Times, as Illustrated by Ancient Remains, and the Manners and Customs of Modern Savages.
Joseph-Alexander Martigny publiserer Dictionaire des antiquités chrétiennes.


== Funn ==
Den franske arkeolog Auguste Mariette oppdager gravstedet til Tiye, Saqqara fra det 5. egyptiske dynasti. Det er laget mellom ca. 2510 f.Kr. og 2460 f.Kr.


== Andre hendelser ==
Skollevollsteinen hentes inn til Universitetets Oldsaksamling.
Bjørnebysteinen hentes inn til Universitetets Oldsaksamling.
Churchill Babington får Disney-professoratet i arkeologi ved University of Cambridge.
Palestine Exploration Fund blir etablert.


== Fødsler ==
16. mars – Hans Achelis, tysk evangelisk teolog, kirkehistoriker og arkeolog (død 1937)
12. april – Bendix Ebbell, norsk lege, teolog og egyptolog (død 1941)
16. juni – Margaret Benson, engelsk forfatter og egyptolog (død 1916)
22. august – Juan Bautista Ambrosetti, argentinsk arkeolog og antropolog (død 1917)
27. august – James Henry Breasted, amerikansk arkeolog og historiker (død 1935)
14. oktober –  Paul Arndt, tysk klassisk arkeolog (død 1936)
15. oktober – Walther Amelung, tysk klassisk arkeolog (død 1927)
Cladius Labib, egyptisk egyptolog (dødsår ukjent)


== Dødsfall ==
21. mai – Christian Jürgensen Thomsen, dansk arkeolog (født 1788)
26. november – Celestino Cavedoni, italiensk arkeolog og numismatiker (født 1795)
Charles Henry Hartshorne, engelsk prest og antikvar (født 1802)
		
		


== Se også ==
Oldtidens Egypt / Egyptologi
Sumiainen

Sumiainen er en tidligere kommune i det finske landskapet Mellersta Finland. Kommunen hadde 1 289 innbyggere i 2004. Sumiainen var en finskspråklig kommune.
Den 1. januar 2007 ble Sumiainen slått sammen med Äänekoski kommune.
På norske vinger

På norske vinger var et magasin for flypassasjerer, utgitt av flyselskapet Braathens fra 1980-tallet fram til 2004. Bladet utkom med 10 nummer hvert år, og inneholdt blant annet artikler som var relevante i sammenheng med reiseliv. 
Da flyselskapet Braathens i 2004 ble oppkjøpt av SAS ble På norske vinger slått sammen med Reis og Scandinavian Airlines innenriksmagasin til SAS Braathens magasinet.
På norske vinger fikk i 2003 prisen som årets bedriftsblad. 
I 2015 ble utgitt en bok med tittel På norske vinger. Brathens SAFE 1946 - 2005, forfattet av Kjell G. Wilsberg. Boken omhandler flyselskapets historie fra 1946 til 2005. 


== Litteratur ==
På norske vinger. Reiselivsblad. Ca. 1985 - 2004. Nasjonalbiblioteket.
Kjell G. Wilsberg: På norske vinger. Brathens SAFE 1946 - 2005. 2015.
Villingadalsfjall

Villingadalsfjall (841 moh.) er Færøyenes tredje høyeste fjell. Det ligger lengst nord på Viðoy, like ved Viðareiði. Fjellets nordligste klippe er Kapp Enniberg. Fra Villingadalsfjall har man god utsikt over til nordendene av Borðoy, Kunoy og Kalsoy, og man kan også se Fugloy og Svínoy.


== Referanser ==
Sahalahti

Sahalahti er en tidligere kommune i landskapet Birkaland i Finland. Kommunen hadde 2 207 innbyggere i 2002. Sahalahti var en finskspråklig kommune.
Den 1. januar 2005 ble Sahalahti slått sammen med Kangasala kommune.
Lloyd Parks

Lloyd Parks (født 26. mai 1948 i Kingston på Jamaica) er både reggaebassist og -vokalist. 
Lloyd Parks startet sin karriere på slutten av 1960-tallet og dannet gruppa The Termites sammen med Wentworth Vernal. Deres første singel kom i 1967 og het «Have Mercy Mr. Percy», senere kom de med albumet «Do the Rocksteady». Etter en periode ble The Termites splittet opp og Parks ble senere med i gruppa The Tecniques, før han gikk for egen solokarriere på starten av 1970-tallet. Parks spilte inn flere singler som soloartist, blant annet «Officially» og «Mafia» begge fra 1974. Mot midten og slutten av 1970-tallet opererte Parks mest som studiobassist. I 1974 grunnla han studiobandet We the People Band. Han spilte bass for mange kjente reggaeartister, som for eksempel Culture, The Gladiators, Dennis Brown, The Abyssinans, The Itals og Prince Far I.
Lloyd Parks er fortsatt aktiv som studiobassist i dag og har blant annet spilt bass på Damian Marleys album «Welcome to Jamrock».


== Referanser ==


== Eksterne lenker ==
(en) Lloyd Parks på Discogs 
(en) Lloyd Parks på MusicBrainz 
(en) Lloyd Parks på Songkick
Tidsmaskin (album)

Tidsmaskin er DumDum Boys' niende studioalbum, som ble utgitt 9. november 2009. «Snø på Mars» var den første singelen fra plata, som er spilt inn i Göteborgs Svenska Grammofon Studion og Oslo-studioene Malabar og Amper Tone i 2008 og 2009.


== Sporliste ==
«Gutten i røyken» (Kjartan Kristiansen)
«Selvskudd» (Aslak Dørum)
«Snø på Mars» (Kjartan Kristiansen)
«Vildensky» (Aslak Dørum)
«Element» (Kjartan Kristiansen)
«Slinger» (Kjartan Kristiansen)
«Kannibal» (Kjartan Kristiansen)
«Nådeløs» (Aslak Dørum)
«En vakker dag» (Aslak Dørum)
«Tidsmaskin» (Kjartan Kristiansen)
«Smoking» (Kjartan Kristiansen)
«Hold deg fast» (Aslak Dørum), (bonusspor)
«Pokkerivold» (Kjartan Kristiansen), (bonusspor)


== Medvirkende ==


=== DumDum Boys ===
Prepple Houmb - sang
Kjartan Kristiansen - gitarer, kor, vokal, låtskriver, cover
Aslak Dørum - bass, kor, låtskriver
Sola Jonsen - trommer, kor


=== Andre medvirkende ===
Mikael Lindqvist - tangenter, vokal, perkusjon, ulyd
Richard Gjems - munnspill på Gutten i røyken
Rolf Yngve Uggen - gitar på Selvskudd
Ole Jørn Myklebust - trompet på Vildensky, Pokkerivold og Hold deg fast
Fredrik Øie Jensen - saksofon på Vildensky, Pokkerivold, Hold deg fast og Element
HP Gundersen - D-drone gitar på Tidsmaskin
Anders Møller - perkusjon på Vildensky, Pokkerivold og Smoking
Thomas Pettersen - perkusjon på Vildensky, Pokkerivold og Smoking
Ivar Nergaard - kor på Nådeløs
Yngve Sætre - produsent
Mattias Nyberg - tekniker
George Tanderø - tekniker
Bård Ingebrigtsen - tekniker
Chris Sansom - mastering
Agnete Brun - foto
Baard Tangen - foto
Somerniemi

Somerniemi (eldre svensk: Sommarnäs) er en tidligere kommune i det finske landskapet Egentliga Finland. Kommunen hadde 1 587 innbyggere i 1973. Somerniemi var en finskspråklig kommune.
Den 1. januar 1977 ble Somerniemi slått sammen med Somero kommune.


== Referanser ==
Erik Enge

Erik Mathiassen Enge (født 3. mars 1852 i Østre Gausdal i Oppland, død 26. oktober 1933) var en norsk gårdbruker og politiker. Han var stortingsrepresentant for Oppland i periodene 1896–1906, 1910–1912 og 1928–1930, og landbruksminister 1912–1913.
Han var sønn av gårdbruker Mathias Eriksen Enge og hustru Kristine Gundersdatter Fougner på Enge i Østre Gausdal. Gårdbruker og stortingsmann Christian Gundersen Fougner var hans morbror. Han hadde et opphold ved Christopher Bruuns folkehøyskole på Vonheim i 1871 og overtok som gårdbruker på Enge i 1877.
Han var opprinnelig venstremann og satt i Østre Gausdal herredsstyre 1880–1901 og 1904–1907, herav ordfører 1888–1891 og 1896–1901. Han var formann i amtsskolestyret i Kristians amt (Oppland) 1903–1905. Enge var stortingsrepresentant for Venstre 1896–1906, senere for Frisinnede Venstre 1910–1912. Han var landbruksminister i Jens Bratlies regjering 1912–1913 og formann i Frisinnede Venstre 1915–1918. Enge var blant dem som gikk inn i Bondepartiet i 1920. Han var Bondepartiets nestformann 1921–1927 og formann 1927–1929, og stortingsrepresentant 1928–1930.


== Referanser ==


== Litteratur ==
Gabrielsen, Bjørn Vidar (1970). Menn og politikk. Senterpartiet 1920–1970. Oslo: Aschehoug. 


== Eksterne lenker ==
(no) Erik Enge hos Norsk senter for forskningsdata 
(no) Arkivet Erik Enge finnes ved NTNU Universitetsbiblioteket
Kaya (album)

Kaya er Bob Marley & the Wailers sjette studioalbum. Plata ble spilt inn mens bandet bodde i London i 1978. Albumet inneholder flere kjente The Wailers låter som «Sun is Shining», «Is This Love» og «Time Will Tell». 


== Sporliste ==
«Easy Skanking»
«Kaya»
«Is This Love»
«Sun Is Shining»
«Satisy My Soul»
«She's Gone»
«Misty Morning»
«Crises»
«Running Away»
«Time Will Tell»Alle sangene er skrevet av Bob Marley.


== Musikere ==
Bob Marley – vokal, rytme- og akustiskgitar, perkusjon
Aston «Familyman» Barrett – bassgitar, perkusjon
Carlton Barrett – trommer, perkusjon
Tyrone Downie – keyboard, perkusjon
Alvin «Seeco» Patterson – perkusjon
Junior Marvin – sologitar
I Threes (Rita Marley, Marcia Griffiths og Judy Mowatt) – bakgrunnsvokalAlbumet er produsert av Bob Marley & The Wailers.


== Eksterne lenker ==
(en) Kaya på Discogs 
(en) Kaya på MusicBrainz 
(en) Kaya på Spotify 
(en) Kaya på AllMusic
Arkeologiåret 1864

Arkeologiåret 1864 er en oversikt over blant annet utgravninger, fødte og avdøde personer med tilknytning til arkeologi i 1864.


== Utforskninger ==


== Utgravninger ==


== Funn ==
Flatdalsteinen gis til Universitetets Oldsaksamling.


== Publiseringer ==
William Collings Lukis – «Danish Cromlechs and Burial Customs compared with those of Brittany, the Channel Islands, and Great Britain». The Wiltshire Archaeological and Natural History Magazine 8: s. 145–69.
Henry Christy publiserer de første resultatene av sine utforskninger sammen med Édouard Lartet av hulene i Vézère-dalen, i det sørlige Frankrike.
Édouard Lartet – Revue archéologique.


== Fødsler ==


== Dødsfall ==

		
		
		
		


== Referanser ==
Uziah Thompson

Uziah «Sticky» Thompson (født 1. august 1936 i Jamaica, død 25. august 2014 i Miami) var en jamaicansk perkusjonist, vokalist og deejay. «Sticky» var aktiv allerede tidlig på 1960-tallet og involverte seg tidlig i jamaicansk musikk. Han spilte perkusjon til både calypso- og mentomusikk før han etterhvert begynte å spille ska. På denne tiden jobbet «Sticky» med det profilerte jamaicanske skabandet The Skatalites.
På 1970-tallet utviklet den jamaicanske skamusikken seg til reggae. «Sticky» begynte da å involvere seg mye i det meste av reggae fra Jamaica. Det er ingen annen artist fra Jamaica som har deltatt på like mange reggaeplater og singler som «Sticky». Han overgår til og med gitaristen Earl «Chinna» Smith. «Sticky» har spilt perkusjon for mange profilerte reggaeartister som for eksempel Burning Spear, Bob Marley, The Gladiators og Culture. Han var også medlem av Peter Tosh sitt band "Word, Sound and Power" på slutten av 1970- tallet.
I de senere år turnerte «Sticky» mye med Ziggy Marley.


== Referanser ==


== Eksterne lenker ==
(en) Uziah Thompson på Discogs 
(en) Uziah Thompson på MusicBrainz 
(en) Uziah Thompson på AllMusic 
(en) Uziah Thompson på AllMusic 
(en) Uziah Thompson på AllMusic 
(en) Uziah Thompson på AllMusic 
(en) Uziah Thompson på AllMusic 
(en) Uziah Thompson på AllMusic 
(en) Uziah Thompson på AllMusic
Dom Pedro V-teateret

Dom Pedro V-teateret (kinesisk: 伯多祿五世劇院), ved Largo de Santo Agostinho i Macao, er et av de eldste teatre i Kina av vestlig type. Teateret er et landemerke i regionen, og benyttes fremdeles, men mest for viktige møter og festligheter. 
Teateret ble bygd i 1860 av byens portugisere til ære for den daværende kongen av Portugal, Pedro V. Det er neoklassisk og har en portikofront.
I 2005 ble teateret medtatt i verdensarven som del av UNESCOs definisjon Macaos historiske sentrum.
Arkeologiåret 1862

Arkeologiåret 1862 er en oversikt over blant annet utgravninger, fødte og avdøde personer med tilknytning til arkeologi i 1862.


== Funn ==
La Cueva Pintada (malt hule) oppdages i Gáldar, Las Palmas, på Gran Canaria.


== Fødsler ==
16. mars – Ernest Arthur Gardner, engelsk arkeolog og kunsthistoriker (død 1939)
17. april – Konrad Wernicke, tysk klassisk arkeolog og filolog (38, død 1900)
27. mai – Francis Llewellyn Griffith, britisk egyptolog (død 1934)
4. september – Hermann Winnefeld, tysk arkeolog (død 1918)
12. november – Georg F.L. Sarauw, dansk-svensk arkeolog (død 1928)
26. november – Marc Aurel Stein, ungarsk arkeolog (død 1943)
18. desember – Ulrich Wilcken, tysk historiker og papyrusforsker (død 1944)
Ermenegildo Pistelli, egyptolog, papyrolog og paleograf (død 1927)


== Dødsfall ==
22. februar – James Burton, britisk egyptolog (født 1788)
12. august – Johann Michael Ackner,  transilvansk arkeolog og naturforsker (født 1782)
23. september – Edme-François Jomard, fransk kartograf, ingeniør og arkeolog (født 1777)
Maximilian Adolph Uhlemann, tysk arkeolog (ukjent fødselsår)
		
		


== Referanser ==
Arkeologiåret 1861

Arkeologiåret 1861 er en oversikt over blant annet utgravninger, fødte og avdøde personer med tilknytning til arkeologi i 1861.


== Utforskninger ==
Første vitenskapelige utforskning av Nalanda Mahavihara i Bihar.
Den britiske arkeologen Alexander Cunningham identifiserer oldtidsbyen Vaishali som nåtidens landsby Basrah i Bihar.


== Utgravninger ==
Leon Heuzey graver ut Vergina.


== Publiseringer ==
Edward Burnett Tylor - Anahuac: Or Mexico and the Mexicans, Ancient and Modern.


== Hendelser ==
Archaeological Survey of India grunnlagt


== Fødsler ==


== Dødsfall ==


== Referanser ==
Ole Henrik Ellestad

Ole Henrik Ellestad (født 17. februar 1943) er en norsk tidligere kjemiprofessor. Han tok hovedfag i 1970 i fysikalsk kjemi og spektroskopi.Fra 1986-1996 var han forskningsdirektør ved Senter for industriforskning, senere SINTEF i Oslo, og leder for divisjon for Industriell kjemi. Fra 1985 til 1996 var han professor II i petrokjemi og katalyse ved Universitetet i Oslo. Fra 1996 til 2001 var Ellestad administrerende direktør for Norsk Regnesentral. Fra 2001 var han direktør for området for naturvitenskap og teknologi (NT) i Forskningsrådet. 
Ellestad har markert seg som skeptisk til menneskelig påvirkning av klimaet. Han har anklaget FNs klimapanel for ensidige konklusjoner og forutinntatthet, og har også kritisert NRKs dekning av klimaspørsmål. Han er leder av Klimarealistenes Vitenskaplige Råd.


== Eksterne lenker ==
Samtiden 2009-2 Vitenskapen som forsvant – hvorfor verdens forskere ikke står samlet bak FNs klimapanel Arkivert 28. september 2013 hos Wayback Machine.
Teknisk Ukeblad 21.10.2009 Lei av CO2-hysteriet
Dag og Tid 21.10.2009 Ein støysendar i klimadebatten


== Referanser ==
Ingrid Liland

Ingrid Husby Liland (født 27. januar 1990 på Rørvik i Nord-Trøndelag) er en norsk politiker (MDG). I 2022 ble hun valgt til nestleder i partiet.Hun gikk musikklinjen ved Inderøy videregående skole, hvor hun også var elevrådsleder i to år. Hun var fylkesleder i Elevorganisasjonen i Nord-Trøndelag, medlem av Elevorganisasjonens sentralstyre 2008–2010 og leder i Elevorganisasjonen 2009–2010. Liland deltok i Kvinnepanelet 2010, nedsatt av barne,- likestillings- og inkluderingsminister Audun Lysbakken.Hun meldte seg inn i Miljøpartiet De Grønne i 2011. I 2017 var hun leder av MDGs programkomité, og MDGs førstekandidat i Nord-Trøndelag fylke til stortingsvalget. MDG fikk intet mandat fra fylket.
Hun har mastergrad i musikkvitenskap (vokal jazz).I august 2019 ble hun kåret til norgesmester i karaoke under karaoke-NM i Bergen.  Hun fikk flest poeng fra både juryen og publikum. I november 2019 representerte hun Norge i Karaoke VM i Tokyo.


== Referanser ==
Arkeologiåret 1860

Arkeologiåret 1860 er en oversikt over blant annet utgravninger, fødte og avdøde personer med tilknytning til arkeologi i 1860.


== Utgravninger ==
Giuseppe Fiorell tar ansvaret over utgravningene i Pompeii.
Ernest Renan gjør utgravninger i Byblos.


== Funn ==
Édouard Lartet oppdager steinverktøy (av en type som allerede var funnet i England) i Aurignac i Frankrike.


== Publiseringer ==
Evans, John (1860). «On the Occurrence of Flint Implements in undisturbed Beds of Gravel, Sand, and Clay». Archaeologia. London. 38: 280–307. Arkivert fra originalen 26. februar 2012. Besøkt 24. februar 2012. 
Prestwich, Joseph (1860). «On the Occurrence of Flint-implements, associated with the Remains of Animals of Extinct Species in Beds of a late Geological Period, in France at Amiens and Abbeville, and in England at Hoxne» (PDF). Philosophical Transactions of the Royal Society. London. 150: 277–317. doi:10.1098/rstl.1860.0018. Arkivert fra originalen (PDF) 26. februar 2012. Besøkt 24. februar 2012. 


== Fødsler ==
3. juli – Théodore Reinach, fransk-jødisk filolog, arkeolog og numismatiker (død 1928)
8. september – Albert von Le Coq, tysk arkeolog (død 1930)
8. november – Francis J. Haverfield, britisk historiker og arkeolog (død 1919)


== Dødsfall ==
6. januar – William Martin Leake, engelsk arkeolog (født 1777)
10. februar – Giuseppe Marchi, italiensk arkeolog, numismatiker og jesuitt (død 1795)
14. april – Bartolomeo Borghesi, italiensk antikvar, numismatiker og epigrafiker (født 1781)
8. november – Charles Fellows, britisk arkeolog og oppdager (født 1799)
28. november – Christian Carl Josias von Bunsen, prøyssisk statsmann, friherre og arkeolog (født 1791)


== Referanser ==
Word, Sound and Power

Word, Sound and Power var Peter Toshs «backing-band». Peter Tosh grunnla bandet i 1976, noen år etter at han gikk ut av The Wailers. Bandet turnerte med Tosh både i USA og Europa og opptrådte på One Love Peace Concert i Kingston på Jamaica i 1978. Peter Tosh og Word, Sound and Power ga også ut flere studioalbum, som Equal Rights, Bush Doctor og Mystic Man. 

Word, Sound and Power besto av Uziah «Sticky» Thompson og «Scully» Simms på perkusjon, Sly Dunbar på trommer, Robbie Shakespeare på bass, Al Anderson og Mikey «Mao» Chung på gitar og Robbie Lynn og Keith Sterling på keyboard. Peter Tosh selv spilte både gitar, keyboard, orgel og perkusjon. 
Bandet ble oppløst i 1980 da duoen Sly og Robbie begynte å få suksess på egen hånd som produsenter.


== Eksterne lenker ==
(en) Word, Sound and Power på Discogs 
(en) Word, Sound and Power på MusicBrainz
Kjetil Undset

Kjetil Undset (født 24. august 1970 i Stavanger) er en norsk roer fra Stavanger Roklub.
Han tok sølv i dobbeltfirer under Sommer-OL 1992 i Barcelona. Han tok også sølv i dobbeltsculler under Sommer-OL 1996 i Atlanta sammen med Steffen Skår Størseth.


== Referanser ==


== Eksterne lenker ==
(en) Kjetil Undset – Olympics.com 
(en) Kjetil Undset – Olympic.org 
(en) Kjetil Undset – Olympedia 
(en) Kjetil Undset – Sports-Reference (OL-resultater – arkivert) 
(en) Kjetil Undset – FISA